Moyo en Old Mutual terug in die hof | Netwerk24
Moyo en Old Mutual terug in die hof
Deur Londiwe Buthelezi, Fin24 04 Desember 2019 06:34
Peter Moyo. Foto: William Horne
Die hofstryd tussen Peter Moyo, voormalige uitvoerende hoof van Old Mutual, en die maatskappy hervat Woensdag.
Dié keer hoop Old Mutual dat ’n vroeëre hofbevel dat hy Moyo weer in sy pos moet aanstel, ter syde gestel sal word.
Paul Baloyi, ’n direkteur van Old Mutual, sê die appèl is belangrik om duidelikheid te gee.
“Ons glo dat die logiese gevolg van die tussentydse bevel (om Moyo in Julie weer in te stel) ’n opskorting van die maatskappyereg en korporatiewe bestuur sou wees,” het hy aan Fin24 gesê.
Regter Brian Mashile het in Julie dié uitspraak in die hooggeregshof in Johannesburg gelewer.
Moyo dring aan dat sy afdanking onwettig was.
Buiten vir dié saak is daar ook ander aansoeke wat by die hof ingedien is.
Dit wissel van bewerings van minagting van die hof tot aansoeke om Old Mutual-direkteure as misdadig te verklaar. Daar is ook ’n versoek dat die regter wat die saak voorafgegaan het, homself van die saak onttrek.
Sien die grafika hier onder vir ’n tydlyn van die verloop van sake tussen Moyo en Old Mutual.
Meer oor: Old Mutual | Eric Mabuza | Trevor Manuel | Peter Moyo
Moyo vs. Old Mutual: Regter se enorme besluit wink
Old Mutual, Moyo gou weer in die hof